Արդէն 56 տարեկան եմ եւ իմ գործերովս մասնակցած եմ արաբական ու լիբանանեան տարբեր ցուցասրահներու մէջ կազմակերպուած ցուցահանդէսներու, սակայն ձեր կազմակերպածին նման ցուցահանդէսի մը մասնակցելու բարեբախտութիւնը չէի ունեցած։ Իմ գործերս ցուցադրուած են Քաթարի եւ Ապու Տապիի թանգարաններուն, ինչպէս նաեւ Պէյրութի նշանաւոր ցուցասրահներուն մէջ, սակայն ձեր ցուցասրահին մէջ ցուցադրելէ ետք իմ գործերս մեծ հպարտութիւն զգացի, որովհետեւ նկատեցի, որ դուք իսկապէս մշակոյթի գիտակցութիւնը ունեցող եւ քաջալերող ժողովուրդ էք։